Številka: 35409-184/2018-2550-34

Datum: 14. 9. 2021

Ministrstvo za okolje in prostor izdaja na podlagi 38.a člena Zakona o državni upravi (Uradni list RS, št. 113/05-ZDU-1-UPB4, 126/07-ZUP-E, 48/09,8/10-ZUP-G, 8/12-ZVRS-F, 21/12, 47/13, 12/14 in 90/14), 46. člena Zakona o varstvu okolja (Uradni list RS, št. 39/2006-ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/80, 108/09, 48/12, 57/12, 92/13, 56/15, 102/15, 30/16, 61/17-GZ, 21/18 – ZNOrg, 84/18-ZIURKOE in 158/20), 51. člena Zakona o prostorskem načrtovanju (Uradni list RS, št. 33/07-ZPNačrt, 70/08-ZVO-1B, 108/09-ZPNačrt-A, 80/10-ZUPUDPP, 106/10-popravek ZUPUDPP, 43/11-ZKZ-C, 57/12, 57/12 – ZUPUDPP-A, 109/12, 76/14 – odl. US, 14/15 – ZUUJFO in 61/17 – ZUreP-2) v povezavi z 273. členom Zakona o urejanju prostora (Uradni list RS, št. 61/2017) in 145. člena Zakona o splošnem upravnem postopku (Uradni list RS, št. 24/06-ZUP-UPB2, 105/06-ZUS-1, 126/07, 65/08, 8/10, 82/13 in 175/20-ZIUOPDVE) v upravni zadevi odločitve o sprejemljivosti vplivov izvedbe plana na okolje za Spremembe in dopolnitve občinskega prostorskega načrta Občine Šmarješke Toplice, pripravljavcu plana, Občini Šmarješke Toplice, Šmarjeta 66, 8220 Šmarješke Toplice, naslednjo

# ODLOČBO

1. Vplivi plana na okolje, ugotovljeni v postopku celovite presoje vplivov na okolje za Spremembe in dopolnitve občinskega prostorskega načrta Občine Šmarješke Toplice, (Acer Novo mesto, d.o.o., št. J-11/17, marec 2021, dopolnjeno po usklajevanju avgust 2021) so sprejemljivi ob upoštevanju omilitvenih ukrepov, določenih v okoljskem poročilu.
2. V tem postopku ni bilo stroškov.

# Obrazložitev

I

Pripravljavec plana, Občina Šmarješke Toplice, Šmarjeta 66, 8220 Šmarješke Toplice, je z vlogo, ki jo je posredovalo podjetje Acer Novo mesto d.o.o., Šentjernejska cesta 43, 8000 Novo mesto, št. IH-11/21 z dne 27. 8. 2021, prejeto 27. 8. 2021, Ministrstvo za okolje in prostor (v nadaljnjem besedilu Ministrstvo) zaprosil za odločitev o sprejemljivosti vplivov izvedbe Sprememb in dopolnitev občinskega prostorskega načrta Občine Šmarješke Toplice (v nadaljnjem besedilu SD OPN 1) na okolje.

Vlogi je bilo priloženo:

- Odlok o spremembah in dopolnitvah Odloka o občinskem prostorskem načrtu Občine Šmarješke Toplice – usklajen predlog (Acer Novo mesto, d.o.o., št. J-11/17, avgust 2021);

- mnenje Zavoda RS za varstvo narave, št. 6-III-197/9-O-18/AŠP;

- mnenje Ministrstva za kulturo št. 3501-38/2018/19;

- mnenje Direkcije RS za vode, št. 35012-15/2021-2;

- mnenje Ministrstva za zdravje s prilogo št. 212b-09/1649-21/NP-963317-3;

- mnenje Ministrstva za kmetijstvo, gozdarstvo in prehrano, št. 350-93/2008/51;

- mnenje Zavoda za gozdove Slovenije, št. 3407-36/18-14;

- pooblastilo, št. 350-0056/2017-6, z dne 30. 3. 2018.

Na [spletnem strežniku](http://dokumenti-pis.mop.gov.si/interno/obcinski_akti/) Ministrstva za okolje in prostor je bilo dne 17. 3. 2021 objavljeno naslednje gradivo:

- Odlok o spremembah in dopolnitvah Odloka o občinskem prostorskem načrtu Občine Šmarješke Toplice – predlog besedila, grafičnega dela in prilog (Acer Novo mesto, d.o.o., št. J-11/17, marec 2021);

- Prikaz stanja prostora;

- Okoljsko poročilo za spremembe in dopolnitve OPN Šmarješke Toplice (SD OPN 1), (Eranthis, presoja vplivov na okolje, Maja Divjak Malavašič, s.p., št. projekta PV\_SDOPN1 Šmarješke Toplice, februar 2020, dopolnjeno maj 2020);

- Sprejeta stališča do pripomb, podanih v času javne razgrnitve dopolnjenega osnutka sprememb in dopolnitev Občinskega prostorskega načrta Občine Šmarješke Toplice (SD OPN 1) in okoljskega poročila od 22. 7. 2020 do 24. 8. 2020;

- strokovne podlage.

II

Ministrstvo je z odločbo, št. 35409-184/2018/10, z dne 14. 12 2018 odločilo, da je za Spremembe in dopolnitve občinskega prostorskega načrta Občine Šmarješke Toplice treba izvesti celovito presojo vplivov na okolje. Presoja sprejemljivosti vplivov izvedbe plana na varovana območja narave ni bila sestavni del postopka.

Za SD OPN 1 je bilo izdelano okoljsko poročilo, (Eranthis, presoja vplivov na okolje, Maja Divjak Malavašič, s.p., št. projekta PV\_SDOPN1 Šmarješke Toplice, februar 2020, dopolnjeno maj 2020), za katero je ministrstvo izdalo mnenje, št. 35409-184/2018/23, z dne 10. 6. 2020, da je ustrezno.

Pripravljavec plana je gradivo javno razgrnil v času od 22. 7. 2020 do 24. 8. 2020. V okviru javne razgrnitve gradiva je bila izvedena tudi javna obravnava, in sicer 29. 7. 2020.

III

Po 46. členu Zakona o varstvu okolja (Uradni list RS, št. 39/2006-ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/80, 108/09, 48/12, 57/12, 92/13, 56/15, 102/15, 30/16, 61/17-GZ, 21/18 – ZNOrg, 84/18-ZIURKOE in 158/20; v nadaljnjem besedilu ZVO-1) ministrstvo v 30 dneh od prejema plana ob upoštevanju mnenj ministrstev in organizacij iz 42. člena tega zakona izda odločbo, s katero plan potrdi, če presodi, da so njegovi vplivi na okolje sprejemljivi, ali potrditev zavrne, če presodi, da vplivi izvedbe plana na okolje niso sprejemljivi.

Pripravljavec plana mora v planu v čim večji meri upoštevati pisna mnenja in pripombe o sprejemljivosti vplivov izvedbe plana na okolje, ki jih s stališča svoje pristojnosti in glede na vsebino plana pripravijo ministrstva in organizacije, pristojne za posamezne zadeve varstva okolje ali varstvo ali rabo naravnih dobrin ali varstvo kulturne dediščine. Prav tako mora pripravljavec plana v čim večji meri upoštevati mnenja in pripombe javnosti iz 43. člena ZVO-1. Na podlagi mnenj ministrstev in organizacij ter mnenj in pripomb javnosti pripravljavec plan ustrezno spremeni in dopolni ter ga pošlje ministrstvu v potrditev.

Po 51. členu Zakona o prostorskem načrtovanju (Uradni list RS, št. 33/07-ZPNačrt, 70/08-ZVO-1B, 108/09-ZPNačrt-A, 80/10-ZUPUDPP, 106/10-popravek ZUPUDPP, 43/11-ZKZ-C, 57/12, 57/12 – ZUPUDPP-A, 109/12, 76/14 – odl. US, 14/15 – ZUUJFO in 61/17 – ZUreP-2; v nadaljnjem besedilu ZPNačrt) občina pripravi predlog občinskega prostorskega načrta na podlagi stališč do pripomb in predlogov javnosti, podanih v okviru javne razgrnitve ter ga pošlje ministrstvu, pristojnemu za urejanje prostora, da gradivo pregleda in objavi na svetovnem spletu. Po objavi gradiva, občina pozove nosilce urejanja prostora, da v 30 dneh podajo mnenje k predlogu občinskega prostorskega načrta. Če je za občinski prostorski načrt treba izvesti celovito presojo vplivov na okolje, se pristojna ministrstva v mnenju opredelijo tudi do sprejemljivosti vplivov občinskega prostorskega načrta na okolje z vidika svoje pristojnosti in ga pošljejo ministrstvu, pristojnemu za varstvo okolja. Na podlagi mnenj ministrstev iz tretjega odstavka 51. člena ZPNačrt ministrstvo, pristojno za varstvo okolja odloči o sprejemljivosti vplivov izvedbe občinskega prostorskega načrta skladno z zakonom, ki ureja varstvo okolja.

Zakon o urejanju prostora (ZUreP-2) v drugem odstavku 273. člena določa, da se občinski prostorski načrti, začeti pred začetkom uporabe tega zakona, končajo po ZPNačrt.

IV

S SD OPN 1 se spreminjata besedilo in grafični del odloka. Spremembe besedila se nanašajo zlasti na dopolnitve prostorskih izvedbenih pogojev za posamezne vrste namenskih rab prostora, dopolnitve posebnih prostorskih izvedbenih pogojev za posamezne enote urejanja prostora, preimenovanje enot urejanja prostora (v nadaljnjem besedilu EUP) in redakcijske popravke. Grafični del sprememb se nanaša zlasti na spremembo namenske rabe prostora na podlagi pobud, opredelitev stavbnih zemljišč za širitev kmetij, uskladitve namenske rabe z dejansko, vris tehničnih popravkov, spremembe načinov urejanja, preimenovanje EUP, prilagoditve namenske rabe prostora in EUP na nov zemljiški kataster. Večje prostorske ureditve so predvidene v Šmarjeških Toplicah. Znotraj obstoječega zdraviliškega kompleksa (EUP ŠMT\_7) je predvidena dograditev hotela, bazena in garažne hiše ter ureditev športnih objektov in naprav na območju športnih igrišč; na območju vodnega zajetja (EUP ŠMT\_6) pa je poleg objekta in ureditve vodnega zajetja predvidena ureditev muzeja s pomožnimi objekti in parkiriščem. V naselju Šmarjeta (EUP ŠMA\_2) je predvidena širitev območja za proizvodnjo.

Z vlogo z dne 27. 8. 2021, prejeto 27. 8. 2021, je pripravljavec plana, zaprosil ministrstvo za odločitev o sprejemljivosti vplivov izvedbe predloga SD OPN 1. Vlogi je priložil predlog SD OPN 1, dopolnjen po usklajevanju z nosilci urejanja prostora, in mnenja nosilcev urejanja prostora, v katerih so se ti pozitivno opredelili do predloga SD OPN 1.

Zavod RS za varstvo narave je v mnenju, št. 6-III-197/9-O-18/AŠP, z dne 26. 3. 2021, navedel, da SD OPN 1 upošteva vsebino podanega prvega mnenja in je z njo usklajen. Zavod RS za varstvo narave zato meni, da je vpliv izvedbe SD OPN 1 s stališča ohranjanja narave sprejemljiv.

Ministrstvo za kulturo je v mnenju, št. 3501-38/2018/19, z dne 8. 6. 2021, navedlo, da dopolnjen predlog SD OPN 1 ustrezno obravnava območja EUP ŠMA\_2, EUP ŠMA\_9 in EUP GRK\_6, v skladu s podanim mnenjem z dne 14. 5. 2021. Ministrstvo za kulturo zato meni, da so predlagane rešitve z vidika varstva kulturne dediščine sprejemljive in zagotavljajo njeno ustrezno varstvo.

Direkcija RS za vode je v mnenju, št. 35012-15/2021-2, z dne 18. 6. 2021 ugotovila, da so bile v predlogu SD OPN 1 v celoti upoštevane smernice s področja upravljanja z vodami in področna zakonodaja. V mnenju je navedla tudi, da predvidene spremembe in dopolnitve SD OPN 1 ne bodo pomembno vplivale na okolje z vidika njenih pristojnosti, zato je podala pozitivno mnenje.

Ministrstvo za zdravje je posredovalo mnenje Nacionalnega laboratorija za zdravje, okolje in hrano (v nadaljnjem besedilu NLZOH), št. 212b-09/1649-21/NP-963317-3, z dne 9. 4. 2021, s katerim soglaša. NLZOH je v mnenju navedel, da je predlog SD OPN 1 dopolnjen skladno z zahtevami iz prvega mnenja, zato meni, da je s stališča varovanja zdravja ljudi sprejemljiv.

Zavod za gozdove Slovenije (v nadaljnjem besedilu ZGS) je v mnenju, št. 3407-36/2018-14, z dne 23. 3. 2021, navedel, da je za SD OPN 1 podal mnenje o ustreznosti okoljskega poročila za vsebine s področja gozdarstva in lovstva in ugotovil, da so le te ustrezno ovrednotene. ZGS ugotavlja tudi, da so bili vsi njegovi predlogi k osnutku SD OPN 1 v celoti upoštevani, zato je predlog SD OPN 1 s stališča gozdarstva in lovstva ustrezen.

Ministrstvo za kmetijstvo, gozdarstvo in prehrano je podalo mnenje s področja kmetijstva, št. 350-93/2008/51, z dne 27. 7. 2021. V mnenju je navedlo, da k predlogu SD OPN 1 podaja pozitivno mnenje.

V

Po pregledu celotnega gradiva in na podlagi prejetih mnenj Ministrstvo meni, da so vplivi izvedbe SD OPN 1 na okolje sprejemljivi.

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Skladno s prvim odstavkom 23. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje se v sklepu o potrditvi plana odloči tudi o spremljanju izvajanja plana.

Omilitveni ukrepi iz okoljskega poročila so smiselno vključeni v predlog SD OPN 1 v 122. členu. Spremljanje stanja okolja se izvaja v skladu s področnimi predpisi.

Pouk o pravnem sredstvu: Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, Ljubljana. Tožba se vloži pisno pri navedenem sodišču.

Postopek vodila:

Mojca Lenardič

Podsekretarka

mag. Andrej Vizjak

MINISTER

Vročiti:

- Občina Šmarješke Toplice, Šmarjeta 66, 8220 Šmarješke Toplice

V vednost (elektronsko):

- Ministrstvo za okolje in prostor, Direktorat za prostor, graditev in stanovanja, [gp.mop@gov.si](mailto:gp.mop@gov.si)

- Ministrstvo za kulturo, Direktorat za kulturno dediščino, [gp.mk@gov.si](mailto:gp.mk@gov.si)

- Ministrstvo za zdravje, Direktorat za javno zdravje, [gp.mz@gov.si](mailto:gp.mz@gov.si)

- Zavod RS za varstvo narave, OE Novo mesto, [zrsvn.oenm@zrsvn.si](mailto:zrsvn.oenm@zrsvn.si)

- Zavod za gozdove Slovenije, OE Novo mesto, [OENovomesto@zgs.si](mailto:OENovomesto@zgs.si)

- Direkcija RS za vode, [gp.drsv@gov.si](mailto:gp.drsv@gov.si)

- Ministrstvo za kmetijstvo, gozdarstvo in prehrano, Direktorat za kmetijstvo, [gp.mkgp@gov.si](mailto:gp.mkgp@gov.si)

- Acer Novo mesto d.o.o., Irena Hočevar, [irena.hocevar@acer.si](mailto:irena.hocevar@acer.si)